Coba jelasin Pertumbuhan: 2006-2011 dari Penerbangan DiRaja Brunei dalam bahasa melayu dong

Royal Brunei menambahkan Bandaraya Ho Chi Minh ke dalam senarai rangkaiannya pada bulan Mei 2006, sebuah destinasi yang dilayani tiga kali seminggu.

Kerajaan Brunei Darussalam dan Inggeris bersetuju untuk membenarkan lebih banyak perkhidmatan udara antara kedua negara pada Tarikh 23 November 2007, meningkatkan kerjasama kedua-dua negara dalam sektor penerbangan. Perjanjian tersebut berkuatkuasa serta merta. Ini berasal dari angka pelancongan terkini sebanyak 3.459 kedatangan pelawat percutian Eropah dari Januari – Ogos 2007. UK (Inggeris) dianggap sebagai pintu masuk penting bagi pelancong Eropah yang datang ke Brunei, Penerbangan DiRaja Brunei mengendalikan penerbangan harian antara Bandar Seri Begawan dan London.

Pada awal September 2007, Penerbangan DiRaja Brunei menangguhkan penerbangan ke Frankfurt sebagai sebahagian daripada latihan penyusunan semula terbaharunya. laluan ke Kuching diperkenalkan semula ke rangkaian pada Tarikh 1 Disember 2007, setelah tiga tahun ditamatkan. Royal Brunei Airlines kemudian menghentikan perkhidmatan ke Darwin pada 26 Januari 2008, setelah menjalani laluan itu selama 24 tahun. laluan ke Sharjah juga ditamatkan dari rangkaian laluan Penerbangan DiRaja Brunei pada awal tahun 2008 kerana penerbangan laluan ke Jeddah dilayan tanpa henti dari Bandar Seri Begawan. Laluan ke Shanghai "digantung" pada bulan April 2008, dan laluan ke Sydney dan Bali telah ditamatkan di Jadual Musim Panas pada tahun 2008.

Pada 2 Jun 2008, Penerbangan DiRaja Brunei meningkatkan perkhidmatan ke Auckland dari Bandar Seri Begawan dengan menawarkan perkhidmatan langsung tiga minggu sekali. Perkhidmatan langsung ini sebagai tambahan kepada peningkatan frekuensi laluan yang ada melalui Brisbane dari tiga hingga empat kali seminggu. Pada tahun berikutnya, Robert Yang dilantik sebagai ketua pegawai eksekutif berkuatkuasa 1 Julai selepas pemergian Ray Sayer.

sejak Tarikh 28 Mac 2010, perkhidmatan ke Shanghai disambung semula dengan frekuensi empat kali seminggu. peningkatan frekensi di laluan Auckland dan Brisbane menjadikan Auckland 5 kali seminggu dan Brisbane 6 kali seminggu. sejak Tarikh 17 Jun 2010, Penerbangan DiRaja Brunei memperkenalkan armada pesawat bekas syarikat penerbangan - Singapore Airlines Boeing 777-200ER untuk menggantikan armada Boeing siri 767 yang dikembalikan kepada penyewa; perkhidmatan Boeing 777 yang pertama ialah perkhidmatan laluan Bandar Seri Begawan – London / Heathrow melalui Dubai, pada 17 Jun. Pesawat Boeing siri 767 yang terakhir berkhidmat dengan syarikat penerbangan itu ditarik balik dari perkhidmatan pada 27 September. Rancangan juga diumumkan sepanjang tahun untuk perkhidmatan Bandar Seri Begawan - Melbourne empat kali seminggu dengan Pesawat Boeing siri 777-200ER, bermula dari Tarikh 29 Mac 2011.

Pada 12 Februari 2011, Brudirect.com telah melaporkan bahawa Robert Yang telah mengumumkan peletakan jawatannya sebagai Ketua Pegawai Eksekutif Royal Brunei, berkuatkuasa pada 1 Mac 2011.